**Ministru kabineta noteikumu projekta**

**„****Grozījumi Ministru kabineta 2004. gada 17. februāra noteikumos Nr. 83**

**„Āfrikas cūku mēra likvidēšanas un draudu novēršanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 26. panta pirmā daļa un 27. panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ir stājies spēkā Komisijas 2016. gada 30. septembra Īstenošanas lēmums (ES) 2016/1771, ar ko attiecībā uz ierakstiem par Lietuvu un Poliju groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs(turpmāk – Īstenošanas lēmums 2016/1771/ES).Grozījumi Komisijas 2014. gada 9. oktobra Īstenošanas lēmumā 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ Īstenošanas lēmumu 2014/178/ES (turpmāk – Īstenošanas lēmums 2014/709/ES) tika izdarīti, ievērojot to, ka: 1) atsevišķos Polijas apgabalos, kas patlaban ir norādīti Īstenošanas lēmuma 2014/709/ES pielikuma II daļā un atrodas vistālāk uz ziemeļiem, nav novēroti Āfrikas cūku mēra uzliesmojumi mežacūku populācijā. Šis apstāklis ir ņemts vērā, un Īstenošanas lēmuma 2014/709/ES pielikuma II daļa ir pārskatīta. Tādējādi daži Polijas apgabali, kas bija norādīti Īstenošanas lēmuma 2014/709/ES pielikuma II daļā, ir iekļauti minētā lēmuma I daļā;2) viens Āfrikas cūku mēra uzliesmojums mājas cūkām tika konstatēts 2016. gada septembrī Ķēdaiņu rajona pašvaldības teritorijā Lietuvā – apgabalā, kas bija norādīts Īstenošanas lēmuma 2014/709/ES pielikuma II daļā. Šis uzliesmojums, kā arī epidemioloģiskās situācijas nesenās izmaiņas paaugstina riska līmeni, tāpēc daži Lietuvas apgabali, kas minēti Īstenošanas lēmuma 2014/709/ES pielikuma II daļā, tagad ir iekļauti minētā lēmuma pielikuma III daļā.Ir stājies spēkā Komisijas 2016. gada 26. oktobra Īstenošanas lēmums 2016/1900/ES, ar ko attiecībā uz ierakstiem par Igauniju, Latviju un Poliju groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums 2016/1900/ES).Īstenošanas lēmuma 2016/1900/ES pamatojumā norādīts, ka: 1) šā gada augustā viens Āfrikas cūku mēra uzliesmojums ir bijis mājas cūkām Polijā Moņķu apriņķī, kas patlaban ir iekļauts Īstenošanas lēmuma 2014/709/ES I daļā. Septembrī šajā pašā apgabalā ir konstatēts viens gadījums mežacūku populācijā, bet Losices un Semjatičes apriņķī konstatēti pa vienam Āfrikas cūku mēra uzliesmojuma mājas cūku novietnēs;2) kopš 2015. gada oktobra atsevišķos Igaunijas apgabalos nav novēroti Āfrikas cūku mēra uzliesmojumi mājas cūku novietnēs. Šie apgabali ir iekļauti Īstenošanas lēmuma 2014/709/ES III daļā. Saskaņā ar Igaunijas kompetentās iestādes sniegto informāciju šajos apgabalos ir ieviesti biodrošības pasākumi mājas cūku novietnēs atbilstoši nacionālajā programmā noteiktajām prasībām. Ņemot vērā kompetentās iestādes veiktos kontroles pasākumus, kuru laikā vērtēja biodrošības pasākumu ieviešanu novietnēs, ir iegūti rezultāti, kas norāda uz biodrošības pasākumu efektīvu ieviešanu, tāpēc šos Igaunijas apgabalus ir lietderīgi iekļaut Īstenošanas lēmuma 2014/709/ES pielikuma II daļā minēto apgabalu sarakstā;3) septembrī viens Āfrikas cūku mēra uzliesmojums ir konstatēts Gulbenes novadā Latvijā. Šis novads patlaban ir iekļauts II daļas apgabalu sarakstā. Pēc uzliesmojuma konstatēšanas mājas cūku novietnē noteikti Latvijas novadi ir jāiekļauj Īstenošanas lēmuma 2014/709/ES pielikuma III daļā norādīto apgabalu sarakstā.Eiropas Komisija, izvērtējot dzīvnieku veselības risku, kas radies, Latvijā, Lietuvā un Polijā izplatoties Āfrikas cūku mērim, ir ņēmusi vērā minētās slimības pašreizējās epidemioloģiskās situācijas attīstību skartajās teritorijās Eiropas Savienībā un pieņēmusi attiecīgu lēmumu. Lai veiktu mērķtiecīgus dzīvnieku veselības kontroles pasākumus, kas noteikti Īstenošanas lēmumā 2014/709/ES, un nepieļautu Āfrikas cūku mēra tālāku izplatīšanos, kā arī novērstu nevajadzīgus tirdzniecības traucējumus Eiropas Savienībā un izvairītos no tā, ka trešās valstis nosaka nepamatotus šķēršļus tirdzniecībai, ir grozīts Īstenošanas lēmuma 2014/709/ES pielikumā paredzētais dalībvalstu saraksts ar atsevišķiem apgabaliem, kuros piemēro dzīvnieku veselības kontroles pasākumus.Āfrikas cūku mēra uzraudzības, kontroles un apkarošanas kārtība ir noteikta Ministru kabineta 2004. gada 17. februāra noteikumos Nr.83 „Āfrikas cūku mēra likvidēšanas un draudu novēršanas kārtība” (turpmāk – noteikumi Nr. 83), kuros ir jāizdara grozījumi, lai ietvertu Īstenošanas Lēmuma 2016/1771/ES un Īstenošanas lēmuma 2016/1900/ES normas.Ievērojot minēto, Ministru kabineta noteikumu projektā „Grozījumi Ministru kabineta 2004. gada 17. februāra noteikumos Nr.83 „Āfrikas cūku mēra likvidēšanas un draudu novēršanas kārtība”” (turpmāk – noteikumu projekts)paredzēts precizēt I, II un III riska zonas Latvijā, Lietuvā, Igaunijā un Polijā.Turklāt ar noteikumu projekta 1.punktu izdarīts grozījums noteikumu Nr. 83 normās, kas regulē dzīvnieku izcelsmes blakusproduktu pārstrādi un apriti. Noteikumu projektā paredzēts noteikt plašākas dzīvnieku izcelsmes blakusproduktu pārstrādes iespējas – pārstrādi, aprakšanu, sadedzināšanu un likvidēšanu. Pašreizējā noteikumu Nr. 83 norma nosaka tikai vienu iespēju dzīvnieku izcelsmes blakusproduktu pārstrādi, piemērojot pārstrādes metodes un nosacījumus, kas noteikti Eiropas Parlamenta un Padomes 2009. gada 21. oktobra Regulā (EK) Nr. [1069/2009](http://eur-lex.europa.eu/eli/reg/2009/1069?locale=LV), ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (ES) Nr. [1774/2002](http://eur-lex.europa.eu/eli/reg/2002/1774?locale=LV), un Eiropas Komisijas 2011. gada 25. februāra Regulā (ES) Nr. [142/2011](http://eur-lex.europa.eu/eli/reg/2011/142?locale=LV), ar kuru īsteno Eiropas Parlamenta un Padomes Regulu (EK) Nr. [1069/2009](http://eur-lex.europa.eu/eli/reg/2009/1069?locale=LV), ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu [97/78/EK](http://eur-lex.europa.eu/eli/dir/1997/78?locale=LV) attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai. Papildus tam noteikumu projekta 14., 18. un 19. punktā izdarīti redakcionāli labojumi attiecīgajos noteikumu Nr. 83 punktos, precizējot administratīvo teritoriju nosaukumu. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz lauksaimniecības dzīvnieku īpašniekiem un turētājiem, kas audzē un tur cūku sugas dzīvniekus. Pēc Lauksaimniecības datu centra tīmekļa vietnē pieejamās informācijas, Latvijā 01.01.2016. bija reģistrētas 1062 cūku sugas dzīvnieku novietnes (novietnes, kurās dzīvnieki tiek turēti gan komerciālos nolūkos, gan pašpatēriņam), kā arī 23 novietnes, par kurām ziņots, ka tajās ir mežacūkas. Kopējais reģistrētais mājas cūku skaits – 285 886, bet kopējais reģistrētais mežacūku skaits – 904. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. Projekts mazina slogu uzņēmējiem, jo paredz noteikt plašākas dzīvnieku izcelsmes blakusproduktu pārstrādes iespējas. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III un IV sadaļa un V sadaļas 2. tabula – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projektā iekļautas tiesību normas, kas izriet no:1) Komisijas 2016. gada 30. septembra Īstenošanas lēmuma (ES) 2016/1771, ar ko attiecībā uz ierakstiem par Lietuvu un Poliju groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs;2) Komisijas 2016. gada 26. oktobra Īstenošanas lēmuma 2016/1900/ES, ar ko attiecībā uz ierakstiem par Igauniju, Latviju un Poliju groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Komisijas 2016. gada 30. septembra Īstenošanas lēmums (ES) 2016/1771, ar ko attiecībā uz ierakstiem par Lietuvu un Poliju groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs(turpmāk – Īstenošanas lēmums 2016/1771/ES).Komisijas 2016. gada 26. oktobra Īstenošanas lēmums (ES) 2016/1900, ar ko attiecībā uz ierakstiem par Igauniju, Latviju un Poliju groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums 2016/1900/ES). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmums 2016/1900/ES | Noteikumu projekta 2.–13. punkts, 15.–17. punkts, 20.–24. punkts un 26.–30. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2016/1771/ES pielikums | Noteikumu projekta 25. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Īstenošanas lēmumā 2016/1771/ES un Īstenošanas lēmumā 2016/1900/ES nav dota rīcības brīvība dalībvalstij ieviest tiesību normas. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav nepieciešama, jo noteikumu projekts tehniski pārņem Īstenošanas lēmuma 2016/1771/ES un Īstenošanas lēmuma 2016/1900/ES normas.  |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

# Zemkopības ministrs J.Dūklavs

14.11.2016. 9:58

1607

O.Vecuma-Veco

67027551, Olita.Vecuma-Veco@zm.gov.lv